ШЫБЫННЫҢ ІЗДЕГЕНІ - НӘЖІС
"ШЫБЫННЫҢ ІЗДЕГЕНІ - НӘЖІС" | "https://abai.kz/post/46124"
TITLE: ШЫБЫННЫҢ ІЗДЕГЕНІ - НӘЖІС
URL: https://abai.kz/post/46124
META: "ШЫБЫННЫҢ ІЗДЕГЕНІ - НӘЖІС" | "https://abai.kz/post/46124"
DATE: 15.11.2016
AUTHOR(s): Абай-Ақпарат
TOTAL WORDS: 129
TEXT: – Неге кейбір адамдар ақкөңіл, мейірімді болады, ал енді біреулері көре алмас, күншіл келеді? – деп біреу сұрапты ақылгөй адамнан. – Өмірде адамдардың екі түрін байқадым. Оның бір тобы шыбындарға ұқсайды. Шыбынның іздегені – нәжіс. Шыбынды гүлзар баққа жіберсең де, ол соның ішінен нәжіс тауып, соған қонады. Сасық иістен ләззат алады. Оның мұрны жұпар иіс сезбейді. Адамдардың екінші тобы бал арасы сияқты. Бал арасы кез келген жерден гүл іздейді. Мысалы, мал қораның шетіне бір тал гүл қойып, араны жіберсеңіз, ол міндетті түрде гүлді табады. Ақжүрек адамдар бал арасы секілді жақсылыққа құмар болады. Олар кез келген ортада Алланың хикметін көреді. Мал құмар, көңілі соқыр надандар шыбынға ұқсап өсек-аяңға үйір болып, кісілердің ұсақ-түйек кемшіліктерін жиып-теріп жүреді. Олар жақсы әңгімеден ләззат ала алмайды, – деп жауап берген екен. Дина Елгезек Facebook-тегі парақшасынан
